Kamu bisa jelasin ke aku soal Florès dalam bahasa jawa?

Florès yaiku jeneng pulo ing Provinsi Nusa Tenggara Wétan. Jeneng Florès kadhapuk saka basa Portugis yaiku Copa de Flores kang ateges Tanjung Kembang. Jeneng iki diresmèkaké wiwit taun 1636 déning Gubernur-Jendral Hindhia-Walanda Hendrik Brouwer. Florès dhéwé duwé jeneng asli yaiku Nusa Nipa ateges Pulo Ula. Florès kalebu gugusan Kapuloan Sundha Cilik bebarengan karo Bali lan Nusa Tenggara Barat kang ambané watara 14.300 km2. Pulo Florès, Pulo Timor, Pulo Sumba lan Kapuloan Alor kalebu pulo kang gedhé dhéwé ning Provinsi Nusa Tenggara Wétan, salah sijining kapuloan ing Indonésia dumadi saka 566 pulo.

Pulo iki kapérang dadi 8 kabupatèn. Kabupatèn Florès Wétan kutha krajané ing Larantuka ana ing sisih pojok wétan, déné kabupatèn Manggarai Kulon kutha krajané ing Labuan Bajo ana ing sisih pojok kulon.